Jätan teid nüüd mõneks ajaks omapäi jooksma :) Lähen põrutan homsest Biskaia lahe äärde ja matkan Põhja-Hispaanias terve järgneva kuu. Eelmise aasta Via de la Plata rännakust jäi Hispaania igatsus sisse ja sellele on raske vastu panna.  Ega see jooksutreeninguga sada protsenti kokku ei käi, aga puhkama peab ka.  Ma arvan, et süda ja jalad saavad järgneva kuuga koormust korralikult.  Ah jaa. Nädalavahetusel sörkisin vaikselt poolmaratoni. Valu seekord enam tunda ei andnud. Seitse nädalat on varbaluu murrust möödas ja juba kolm nädalat tagasi tehtud kontrollröntgen mõra enam varbaluus ei  näidanud :)  Aga edu teile.